钦定古今图书集成/明伦汇编/氏族典/第204卷 > 高化
## 钦定古今图书集成/明伦汇编/氏族典/第204卷 > 高化

按《宋史高化传》：“化字仲熙，真定人。少沉勇有力，不事
耕稼，学击剑，善射。契丹犯河北，应募转饷飞狐口。杨
业留戏下，使捕贼酋大鹏翼，获之。会契丹又犯真定，
乃辞业还家，家属尽为契丹所略，去从州将入京师，
遂隶禁军，选为襄王牵。”官。王尹京，命巡内外八厢。
真宗即位，擢御龙弩直双员都头，累迁御龙骨朵直

大雨，命护汴堤。进神龙卫四厢都指挥使、龚州防御
使，为鄜延路马步军副都总管，徙泾原路，权知渭州，
迁捧日天武四厢都指挥使。发兵袭明珠族，不利，降
滑州总管。改兴州防御使、真定路副都总管，徙高阳
关路。修护章惠太后园陵，累拜殿前副都指挥使，历
建武军节度使，以老辞管军，改武安军节度使、知沧
州。未行，改相州。逾年，复告老，以右屯卫上将军致仕。
卒，年八十。赠太尉，谥曰“恭庄。”